**Javni poziv za stambeno zbrinjavanje raseljenih osoba iz Ukrajine u pojedinačnom smještaju**

Stožer civilne zaštite Republike Hrvatske obavještava da je 25. ožujka na mrežnim stranicama Ravnateljstva civilne zaštite MUP objavljen **Javni poziv za dostavu ponuda vlasnika stambene jedinice za stambeno zbrinjavanje raseljenih osoba iz Ukrajine u pojedinačnom smještaju**.

<https://civilna-zastita.gov.hr/vijesti/vijesti/javni-poziv-za-dostavu-ponuda-vlasnika-stambene-jedinice-za-stambeno-zbrinjavanje-raseljenih-osoba-iz-ukrajine-u-pojedinacnom-smjestaju/5518>

S tim u vezi donijeta je i uputa o provedbi Odluke o financiranju troškova za stambeno zbrinjavanje raseljenih osoba iz Ukrajine u pojedinačnom smještaju.

Ako imate smještaj za koji smatrate da zadovoljava uvjete iz Javnog poziva, molimo vas da ispunite obrazac **“Ponuda smještaja za raseljene osobe”**, koji je ujedno i zahtjev za pregled stambene jedinice.

Ispunjeni obrazac možete poslati na hck-gracac@zd.t-com.hr ili predati osobno, PON-PET 08:00-15:00 sati u ured **Crvenog križa u Gračacu**.

Članovi Stožera civilne zaštite Općine Gračac potom će obaviti pregled nekretnine nakon čega se Potvrda o nadzoru nekretnine i obrazac šalju na odobravanje.

Obrazac se može preuzeti i u uredovno radno vrijeme u prostorijama Crvenog križa Gračac.

Stožer civilne zaštite Općine Gračac